google/wiki40b huggingface dataset:
Elanus

Taksonomi

Svartvingeglente har størst utbredelse og regnes som typeart. Den har tradisjonelt blitt regnet til et artskompleks sammen med australglente (E. axillaris) og hvithaleglente (E. leucurus). De tre artene har også tidvis blitt regnet som konspesifikke, men fuglene skiller seg i såvel i utfarging av fjærdrakten, som i morfologi og atferd. Det er uklart om også den fjerde arten ble regnet til artskomplekset, men det har blitt antydet.

Biologi

Elanusglenter har i hovedsak ei relativt uniform hvit og grå fjærdrakt med avvikende sorte markeringer i forhold til arten. Artene måler omkring 30–43 cm og veier typisk 160–427 g. Skriftglente (E. scriptus) er den arten som varierer mest i vekt; den er faktisk både lettest og tyngst. Hvithaleglente (E. leucurus) blir imidlertid lengst (35–43 cm) og har størst vingespenn (88–102 cm) av de fire.
Artene trives i tørre og semi-tørre habitat, med buskas, krattskog og spredte trær. Dette omfatter blant annet stepper, savanner og tørt og semi-tørt gressland og gressletter, samt jordbruksområder og i noen tilfeller kultiverte parkanlegg og private hager.
You Do Something to Me

Norsk versjon

Lars Saabye Christensen har skrevet en norsk tekst. Hans norske tittel er «Du gjør noe med meg».
Var det en drøm

Var det en drøm er en populær norsk slagermelodi komponert av Reidar Thommessen. Teksten var skrevet av Magnus Brostrup Landstad, sønnesønn av salmedikteren med samme navn.

Komponisten

Komponisten Reidar Thommessen var kjent som «Valsekongen». Han komponerte over 50 valser og mange klavérkomposisjoner. Var det en drøm blir også kalt for Måneskinnsvalsen og Husker du den gang i måneskinn. Ved siden av Jeg elsker ditt smil og din latter (1916) er denne melodien en av de mest kjente av valsene hans.

Melodien

Komposisjonen ble skrevet i 1912, men slo igjennom i Norge først etter at den ble populær i Danmark og Sverige.

Danmark

Melodiens første gjennombrudd kom i Danmark 1917, hvor den ble fremført på Tivolis sommerrevy av Kiss Andersen (kjent som Kiss Gregers) og het «Den slemme maane», med tekst av Carl Arctander og Carl Th. Dreyer (før Dreyer ble filmregissør). Mens den norske teksten er en ren kjærlighetstekst, er den danske revyversjonen litt vågal.

Sverige

Sangen vandret fra Danmark til Sverige i 1919, hvor kuplettforfatteren Karl-Ewert Christenson oversatte den danske teksten til svensk («Den farliga månen»). Den ble lansert i Karl-Ewerts og Karl Gerhards sommerrevy på Folkteatern i Stockholm i 1919. Revyen bar tittelen «Chauffeur – Folkteatern!», og ble Karl-Gerhards store gjennombrudd. Den svenske versjonen av Thommessens melodi har blitt spilt inn på plate av en rekke ulike artister, blant annet av Stina Hellqvist og av Gustav Fonandern. Som instrumentalversjon er den brukt i filmen Eviga länkar fra 1946.

Norge

I Norge ble Thommessens komposisjon blant annet signaturmelodi til det musikalske TV-programmet Husker du?, som gikk på NRK i 130 avsnitt mellom 1971 og 1985. Melodien er også brukt i de norske filmene Støv på hjernen (1959) og Hurra for Andersens (1966).
Patronbelte

Konstruksjon

Patronbelter lages vanligvis av lær, noen ganger av seilduk. De betsår av et stivt og relativt brett grunnbelte, med et smalere og lengre belte sydd på på den måten at det danner en serie hemper. Patronene stikkes ned i hempene slik at den nederste delen av patronen med prosjektil stikker ut på undersiden av hempen.
Ofte er det sydd på et stripe stivt lær på oversiden av hempene slik at randen på randpatroner hindrer patronen i å skli for langt ned. For patroner med rille vil ofte fasongen på hempene holde patronene på plass, eller hempene kan være utformet som små lommer med bunn.
Militære patronbelter bæres gjerne over skulderen, mens sivile patronbelter ofte er ment spent rundt livet. Britiske millitære patronbelter hadde en klaff som beskyttet basen av patronenen med tennhetten mot fuktighet.

Historie

De første patronbeltene hadde små flasker med ferdig oppmålte kruttladninger hengende fra et bandolær, men disse ble avløst av patrontasker ved innføringen av papirpatroner på slutten av 1600-tallet.
Moderne patronbelter med hemper for patroner dukket opp igjen med papp- og metallpatroner på midten av 1800-tallet og overtok i stor grad for patrontaskene etter 1870. De var i bruk for militøret fram til utviklingen av moderne patroner med røyksvakt krutt som ofte var rillepatroner. Disse manglet randen som holdt randpatroner på plass. Samtidig kom ammunisjonstasker til laderammer eller løse magasiner som overtok fullstendig etter 1900 til militær bruk. Patronbelter er imidlertid fortsatt vanlig for jegere, særlig for patroner til hagle.
Rosario (kommune i Colonia)

Historie

Rosario ble grunnlagt i 15. mars 2010.

Regjeringen

Ordføreren (alcalde) i kommunen er Daniel Dibot (2010-2015).
Columbus (Mississippi)

Columbus er en by og administrasjonssenter i Lowndes County i østlige Mississippi, USA. Byen har 25 944 innbyggere (2000). Byen ligger på østbredden av Tombigbee River og er første gang nevnt i nedtegnelsene til Hernando de Soto, som krysset elva på jakt etter El Dorado. Den første handelsstasjonen ble etablert her i 1783.
Columbus har vært hjemby for Columbus Air Force Base (CAFB) siden andre verdenskrig. Basen var grunnlagt som et flygertreningssenter. I 1950- og 1960-årene var basen også Strategic Air Command (SAC), noe som gjorde at den var på lista over aktuelle mål for rakettangrep fra Sovjetunionen. Basen blir vurdert som den eneste av USAs fire treningssentre for flygere hvor det kan forventes bra forhold for flyging, likevel har den vært vurdert nedlagt.
Midt på 1900-tallet hadde Columbus en rekke industribedrifter for madrasser, møbler og tekstil, men også verdens største toalettseteprodusent. De fleste av disse var ikke lenger i drift ved årtusenskiftet, men i tilknytning til byens sivile flyplass, Golden Triangle Regional Airport, har American Eurocopter bygget et anlegg. Aurora Flight Sciences plenlegger også å etablere seg her.
Columbus er fødestedet for skuespillforfatteren Tennessee Williams, forfatter av Cat on a Hot Tin Roof and A Streetcar Named Desire. Hans barndomshjem er nå velkomstsenter for byen (300 Main St., Columbus).
Karel Poborský

Klubbkarriere

Poborský har spilt for klubbene Dynamo České Budějovice, Viktoria Žižkov, Slavia Praha, Manchester United, Benfica, Lazio og Sparta Praha. Han avsluttet karrieren i Dynamo České Budějovice, klubben der han fikk sin profesjonelle debut. Han ble kjøpt til Manchester United med svært godt ry etter et bra EM i 1996, men klarte aldri å leve opp til forventningene, og ble solgt etter en drøy sesong hos de røde.

Landslagskarriere

Han debuterte på landslaget mot Tyrkia 23. februar 1994, i det som var den første landskampen etter oppløsningen av Tsjekkoslovakia. Han spilte for landet under EM 1996, EM 2000 og EM 2004, og var med i Tsjekkias tropp under VM 2006, som var den siste turneringen før han la opp som landslagsspiller. Etter sesongen 2006/2007 la han opp som aktiv spiller.
Mercursenteret

Mercursenteret er et kjøpesenter i Trondheim med 20 butikker.
Mercursenteret ligger i Midtbyen i krysset mellom Kongens gate og Nordre gate. Det åpnet høsten 2000 og ble i 2004 kjøpt av E.C.Dahls Eiendom som er et selskap i Reitangruppen. E.C. Dahls Eiendom tok i 2007 også over driften av senteret, etter at Amfi hadde styrt Mercur fra åpningen i 2000. Mercur hadde en omsetning på ca. 220 millioner kroner i 2007. 
Bygningen med adresse Kongens gate 8 er fra 1863 og den rommet tidligere børs, posthus og telegrafstasjon. Arkitekter var  Heinrich Ernst Schirmer og Wilhelm von Hanno. Navnet er etter guden Merkur som det er en statue av både inne i bygget og på utsiden. Utenfor bygget står en statue av skøyteløperen og æresborgeren av Trondheim, Hjalmar Andersen.
Gibbohammus

Levevis

Disse billene har larver som lever i død ved av løvtrær, ofte like under barken.

Utbredelse

Arten er bare kjent fra Hainan.
Parkerspiral

Parkerspiral er formen til solens magnetfelt som strekker seg gjennom solsystemet I motsetning til feltets kjente form fra en magnet, blir solens utvidede felt vridd inn i en arkimedisk spiral av magnetohydrodynamisk påvirkning av solvinden. Formen er oppkalt etter Eugene Parker, som forutsa solvinden og mange av de assosierte fenomenene på 1950-tallet.
Bever (band)

Bever var et norsk progrock-band fra Sandnes som ble startet i 1989. Grunnlaget for spillestilen ligger i bandet Primus sin stil, men har også blitt kalt en krysning mellom Primus og King Crimson. De spilte på Quartfestivalen i 1995.
Bandet var på Hotell Neptun ved Mjøsa og spilte inn 17 låter sommeren 1993.
Crepischiza

Levevis

Larvene lever i jorda der de eter på røtter.

Utbredelse

Slekten er utbredt i Afrika (Tanzania, den Den demokratiske republikken Kongo).
Barnevernsakademiet i Oslo

Barnevernsakademiet i Oslo var en høgskole for barnehagelærerutdanning, etablert i 1935. Det var landets første utdanning for det som i dag kalles barnehagelærere. Skolen ble i 1994 en del av Høgskolen i Oslo, som senere ble til Høgskolen i Oslo og Akershus. Nå Oslomet i 2018.
Den sovjetiske marine

Borgerkrigen, mellomkrigstiden, og andre verdenskrig

Sovjetunionens marine ble formelt opprettet som Arbeidernes og bøndenes røde flåte i 1918. På 1920-tallet var flåten relativt svak, men med utviklingen av den sovjetiske tungindustrien på 1930-tallet økte også Sovjetflåten i størrelse og kvalitet. Den tyske invasjonen i 1941 satte imidlertid en stopper for skipsbyggingsprogrammet. Under andre verdenskrig ble mange sovjetiske sjøfolk satt opp i rene landmilitære avdelinger for å hjelpe til under kampene på østfronten.

Den kalde krigen

I februar 1946 fikk marinen nytt navn, og  det ble lagt mye ressurser i oppbygningen av en slagkraftig marine. I de første årene etter krigen ble mye av skipsbyggingen basert på tegninger beslaglagt fra den tyske Kriegsmarine. 
I den første halvdelen av Den kalde krigen var den sovjetiske ubåtstyrken relativt langt bak USA og NATOs ubåtstyrker i kvalitet, men stort fokus på forskning og spionasje gjorde at denne forskjellen etterhvert forsvant. Skipene i den sovjetiske Typhoon-klassen er fortsatt verdens største ubåter, og sovjetiske ubåter var spesielt kjent for stillegående reaktorteknologi og den avanserte skrogteknologien. Når det gjaldt støyutslipp lå imidlertid de sovjetiske ubåtene et stykke bak de amerikanske.
Under ledelse av Sergej Gorsjkov satset den sovjetiske overflatestyrken tungt på missiler, og det var typisk for sovjetmarinen å ha store missiler på relativt små og raske skip. Samtidig hadde Sovjetunionen flere store missilkryssere med stor ildkraft, slik som skipene i Kirov-klassen og Slava-klassen.
Sovjetmarinen delte ikke NATOs fokus på hangarskip, men utover på 70- og 80-tallet satset også sovjetrusserne delvis på slike. På 80-tallet ble «Admiral Kuznetsov» bygget, og som med krysserne var mye av fokuset på offensive missiler. Den sovjetiske marinen hadde også mindre hangarskip i Kiev-klassen, slik som «Minsk» og «Baku».

Oppløsningen

Etter oppløsningen av Sovjetunionen ble flåten delt mellom de tidligere sovjetrepublikkene. Svartehavsflåten var en spesielt vanskelig sak å bli enig om, og det gikk flere år med forhandlinger før den ble delt mellom Russland og Ukraina. Størsteparten av den tidligere sovjetflåten kom til å danne basisen i Den russiske marine.
Buona Sera

«Buona Sera» er en amerikansk sang, skrevet av Carl Sigman og Peter DeRose. Den ble innspilt av Louis Prima med Sam Butera & His True Believers i 1956 og utgitt på single for Capitol,  EP-platen The Wildest Party Part 2 (Capitol EAP 2755) og LP-platen The Wildest (Capitol T-755). Produsent var Voyle Gilmore.  
Dean Martin spilte inn sin versjon av «Buona Sera» 13. januar 1958 og den ble utgitt på LP-platen This Is Dean Martin (Capitol T-1047) 25. august 1958.
I Norge gjorde The Monn Keys en innspilling av sangen. Den ble utgitt på Triola TN 45-136.

«Åna Sira» med Øystein Sunde

Øystein Sunde ga ut en norsk coverversjon med tittelen «Åna Sira» i mars 1979 på Sundes musikkalbum Hærtata hørt (Philips 6317 049). I 2006 ble sangen også utgitt på samlealbumet Sundes verden – 52 av de aller beste.
Sunde skrev selv den norske teksten, og tittelen er en fonetisk norsk vri på originaltittelen «Buona Sera». Ellers handler Sundes tekst om miljøvern. Nore II kraftverk blir blant annet nevnt. Sporadisk bruker han den opprinnelige engelske teksten. Åna-Sira er forøvrig et lite tettsted på grensa mellom Rogaland og Vest-Agder. Både tekst og noter til «Åna Sira» ble publisert i notaboka  Kjekkere å ha–2 i 1992.
I solopartiet etterligner Sunde en trompetlyd «på slurva». Midt opp i det hele nevner han navnet til barneunderholderen Kirsten Langbo, for så å imitere hennes trompet lignende kjenningsmelodi «Bayersk polka» (opprinnelig: «Bayrisch-Polka»), som hun brukte da hun åpnet sine innslag i Barnetimen for de minste.
New Jordal Swingers var kompband på «Åna Sira». De hadde selv gitt ut en engelskspråklig coverversjon av «Buona Sera» på albumet Let’s Boogie i 1975 og en norskspråklig versjon på albumet På norsk i 1976. Sunde og New Jordal Swingers dro forøvrig på en fjorten dagers turne sammen med oppstart i Moss 15. oktober 1980.
Millennium Hotel's First Musher to the Yukon Award

Millennium Hotel's First Musher to the Yukon Award er en pris i hundesledeløpet Iditarod som tildeles «den første hundekjøreren som kommer til Yukon» I den nordlige traseen er dette sjekkpunktet Ruby, mens det i den sørlige traseen er sjekkpunktet Anvik.

Bakgrunn

Utmerkelsen ble første gang utdelt i 1983, men etter 1984 hadde den et opphold fram til 1987. I 1987 ble Regal Alaskan Hotel, som nå heter Millennium Hotel Anchorage, sponsor for prisen. Hotellet har sponset prisen siden den gang, og vinneren får, i tillegg til en sju retters middag, 3 500 USD i kontanter. Det er først en seremoni ved sjekkpunktet for å markere vinneren, deretter en ny markering ved banketten i Nome.
Den katolske kirke i Israel

Den katolske kirke i Israel (inkludert de palestinske territoriene) utgjør med ca. 1 % en minoritet av befolkningen. Katolisismen er representert ved den melkittisk- (83 000 medlemmer), den romersk- (75 000), den maronittisk- (7500), den syrisk- (1550), den armensk- (800) og den kaldeisk-katolske kirke (få?). De fleste katolikker i Israel er etniske arabere.

Patriarker

Én katolsk patriark har sitt sete i Israel, nemlig den latinske patriark av Jerusalem, for tiden Fouad Twal (siden 2008). I tillegg bærer den melkittiske patriark av Antiokia (med sete i Damaskus) tittelen patriark av Jerusalem som en ren æresbetegnelse.

Historie

Som Jesu hjemland har Israel og Palestina stor betydning for de kristne kirkene, inkludert den katolske. Området utgjorde oldkirkens patriarkat Jerusalem. De islamske erobringene og det store skisma mellom den ortodokse og den katolske kirke førte imidlertid til at paven mistet sin innflytelse over området. De 16 titulære bispesetene i dagens Israel og Palestina vitner om bispedømmene som regnes som å ha gått tapt.
Til tross for opprettelsen av det latinske patriarkatet Jerusalem under korstogene fikk ikke den katolske kirke varig innpass i Israel før 1753, da den melkittisk-katolske kirke opprettet eparkiet Akka. Etter å ha vært et rent titulært patriarkat, ble det latinske patriarkatet gjenopprettet i 1847. Dermed var også den romersk-katolske representert i landet. De resterende jurisdiksjonene ble ikke opprettet før på 1990-tallet.
Sphaerophoria scripta

Utseende

En middelsstor (8-10 mm), gul og svart blomsterflue. Kroppsbygningen er lang og smal, hannen er lett å kjenne på at bakkroppsspissen når et godt stykke bakenfor vingene. Fasettøynene er nakne, antennene korte og gule. Ansiktet er gult. Thorax er litt matt, grønnlig bestøvet, med brede, gule sidestriper. Scutellum er gult. Bakkroppen er lang og sylindrisk med fire brede, gule tverrbånd. Hannens ytre kjønnsorganer fanner en stor, avrundet, for det meste gul kapsel. Beina er gule og forholdsvis korte, vingene glassklare.

Levevis

Larvene lever av bladlus. De voksne fluene kan finnes fra april til november og besøker mange slags blomster, arten overvintrer som larve. Trass sine forholdsvis små vinger er det en vandrende art som kan foreta lange trekk.

Utbredelse

Denne vidt utbredte arten finnes over mesteparten av Palearktis. Den finnes også i Sørøst-Asia og på Grønland, men ikke andre steder i Nord-Amerika. I Norge er den svært vanlig i Sør-Norge, den finnes også i resten av landet men er kanskje ikke like vanlig i nord.
Francis Pilkington

Francis Pilkington (født 1565; død 1638 i Chester) var en engelsk komponist, luttenist og sanger.
Pilkington ble Bachelor of Musicke ved Oxford i 1595. I 1602 ble han singing man ved Chester Cathedral og forble i tjeneste ved denne kirka resten av livet. Pilkington ble minor canon (kannik av lavere grad) i 1612, ordinert til prest i 1614 og i 1623 utnevnt som katedralens precentor (sannsynligvis førstesanger). Til tross for at han var en kirkens mann, skrev Pilkington hovedsakelig verdslig musikk: ayres, madrigaler og luttsoli.
Anatholios

Anatholios er en salmedikter som blir oppgitt som forfatter av salmen «Tårnhøye bølger går langt ifra havn» som er blitt gjort kjent av John Mason Neale som er den som oppgir Anatholios som kilde. Ordet kan være en henvisning til det greske ordet anatole som er gresk og betyr soloppgang, men som også var en betegnelse på Lilleasia. Ordet kan altså også være en henvisning til området salmen eller forfatteren av salmen kom fra.
Anatholios er representert i Norsk Salmebok og Norsk salmebok 2013.
Verdensherredømme

Verdensherredømme er et norsk humor- og faktaprogram med Egon Holstad, Kristopher Schau og Siri Kristiansen som gikk på NRK Radio fra 2011 til 2012. Programmet gikk på P3 og ble beskrevet som et «trivia og fun fact-program».
Radioprogrammet blir av NRK selv omtalt som et geografiprogram basert på« lite kunnskap, noe research, litt fordommer og masse antagelser». 
Første sending av programserien gikk på lufta 11. september 2011.
Yuta Nakayama

Karriere

Yuta Nakayama startet sin profesjonelle karriere i Kashiwa Reysol i 2015.
Han ble tatt ut i Japans tropp til VM i fotball U-20 2017.
Fylkesvei 5142

Fylkesveg 5142 går mellom Austevollshella og Kvaløy kai i Austevoll kommune, og mellom Austefjorden fergekai og Forland i Sund kommune.
Traséer: Austevollshella – Kvaløy kai 7,2 km, Austefjorden fergekai – Forland 2,2 km.
I 1995 ble ferga mellom Austefjorden fergekai og Kvaløy kai lagt ned.
Den 17. november 2007 ble Austevollsbrua åpnet. Fergen mellom Hufthamar og Austevollshella ble dermed erstattet.
Frem til 2019 hadde veien betegnelsen Fv153.
Lalitpur (distrikt)

Demografi

Ved folketellingen i 2011 var det 1 218 002 innbyggere i distriktet, mot 977 734 i 2001. Den urbane befolkningen utgjør 14,38 % av befolkningen.
Barn i alderen 0 til 6 år utgjorde 16,91 % i 2011 mot 20,49 % i 2001. Antallet jenter i den alderen per tusen gutter er 931 i 2011.
Hans Laxmand

Biografi

Han var sønn av Peder Laxmand (d. 1401) og dennes første hustru Taleke Gotskalkdatter. Laxmand nevnes første gangen i 1410, da han er medlem av domskapitlet i Roskilde. Senere er han erkediakon i Lund. I denne stillingen skriver han en skarp protest til kongen mot at domskapitlet skulle bestilles til «evig Psalterlesning». Han var således motstander av kong Erik av Pommern da han etterfulgte Peder Lykke (Bille) som erkebiskop. 
Som adelsmann hevdet han riksrådets interesser mot kongemakten. Han var selv tilhenger av kirkens uavhengighet i forhold til konge og pave, og fremstod som riksrådets reelle leder i kampen mot Erik av Pommern. Det førte omsider til at Christoffer av Bayern trengte Erik til side. I forhold til Kalmarunionen arbeidet han for at de enkelte landenes selvstendighet skulle bevares innenfor unionen. Planene lyktes og i 1443 ble Christoffer  kronet til konge av erkebiskopen. Den nye kongen utarbeidet forordninger som styrket kirkens posisjon og selv fikk Hans Laxmand Lindholmen som personlig forlening sammen med fire sydskånske herreder samt Trelleborg by med all kongelige rett på livstid for «den troskab og tjeneste (han) har vist os og vort rige Danmark».

Grav

Laxmand døde plutselig på høyden av sin karriere, den 30. mai 1443. Han ble gravlagt i Lund domkirkes kor, opprinnelig i Peder Lykkes kapell. På gravstenen kirkens krypt ses Laxmands gravsten med familievåpenet. Over våpenskjoldet ses en ridderhjelm kronet med en mitra, hvilket viser til at han var sønn av en ridder og selv ble erkebiskop. 
Laxmand ble etterfulgt i embetet av Tuve Nielsen.
Flemington (New Jersey)

Flemington er administrasjonssentrum i Hunterdon County i New Jersey i USA. I år 2000 hadde byen 4 201 innbyggere.
13. februar 1935 fant en jury i Flemington Bruno Richard Hauptmann skyldig i kidnapping og drap på Charles Lindberghs sønn.
Figitinae

Utseende

Knøttsmå til små (1-3 millimeter), stort sett blankt svarte snyltevepser. Hodet er ganske lite, antennene lange. Vingene er vanligvis velutviklede, men med redusert årenett. Bakkroppen er flattrykt fra sidene.

Levevis

Charipinae er parasitoider som snylter på larvene til fluer i gruppen Cyclorrhapha.
Devimahatmya

På norsk

Et lite utdrag er oversatt og publisert på norsk i Bhagavadgita og andre hinduistiske skrifter i serien Verdens Hellige Skrifter; nr 3. Bokklubben, 2001.
Rukkebreen

Rukkebreen er en isbre i den østre delen av Dronning Maud Land. Den ligger om lag 27 kilometer vest for Carstensfjella på Kronprins Olav Kyst og renner ut i havet rett øst for Rukkenutane.
Breen ble undersøkt og kartlagt av en japansk forskningsekspedisjon (JARE) i 1962 og navngitt Tizire Hyôga. Det norske navnet er en oversettelse av det japanske navnet.
Primera División 1949–1950

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Anomoderus

Utseende

Middelsstore, slanke trebukker med mer eller mindre forkortede dekkvinger. Antennene er tynne og omtrent så lange som kroppen. Pronotum er lengre enn bredt og kan være kraftig innsnevret i midten, nærmest fiolinformet. Dekkvingene dekker minst halve bakkroppen, men ikke hele, og er jevnbrede. Beina er lange med litt fortykkede lår.

Levevis

Larvene utvikler seg i død ved, gjerne tynne greiner. De voksne billene er aktive om dagen og besøker gjerne blomster for å ete pollen.

Utbredelse

Slekten er utbredt på Madagaskar og Seychellene.
Ekstremværet Loke

Ekstremværet Loke var et ekstremvær som rammet Norge og Sverige 14.–15. november 2005.
I Norge manifesterte ekstremværet seg først og fremt som voldsomme nedbørsmengder, forårsaket av svært fuktig luft som ble dirigert mot Norges vestkyst av en kaldfront i Norskehavet. Loke kom først inn over Nordland, men nedbøren ble kaftigst på sørsiden av uværet. Regnet forårsaket oversvømmelser og ras. I Bergen omkom et menneske i jordras. Bergensbanen ble stengt i omkring to døgn etter at ras hadde ødelagt skinnegangen ved Langhelle. Flere veier veier ble stengt på grunn av ras eller oversvømmelse.
På Opstveit i Sunnhordland ble det målt 223 millimeter nedbør på et døgn. Dette er den nest største nedbørsmengde pr. døgn målt i Norge (gjeldende rekord ble målt på Indre Matre den 26. november 1940, og er på 229,6 millimeter nedbør i løpet av et døgn).
I Sverige kom vindstyrken opp i orkans styrke. Skog og kraftlinjer ble rasert. 15 000 mennesker mistet strømmen, og minst et menneske ble drept av fallende trær.
Plectrocerum

Utseende

Middelsstore, røde og svarte trebukker. Antennene er tynne og svarte, hvert ledd med en tynn, innoverrettet pigg i spissen. Pronotum har rundede sider, dekkvingene er parallellsidige med en liten pigg ytterst. Beina er lange og tynne.

Utbredelse

Slekten er utbredt i Karibia.
Torsrød gravlund

Torsrød gravlund i Stavern ble tatt i bruk i 1986 og fungerer nå som byens hovedgravplass, idet kirkegården rundt Fredriksvern kirke er full.
På en knaus på området står en støpul med klokke, og det er satt av areal til gravkapell. Det tas høyde for å regulere deler av området til muslimske gravfelt.